ועדת הכספים, כנסת 17, פרוטוקול מספר 785, 2008-05-21 10:40

סטס מיסז'ניקוב: אני פותח את ישיבת ועדת הכספים.

ראובן ריבלין: ועדת הכספים החליטה שלא לאשר העברות - כל אלה שהיו כאן מהקואליציה ומהאופוזיציה – בגלל העובדה שמשרד הבריאות הוריד 75 מיליון שקלים מסל התרופות בטענה חשבונאית כזאת או אחרת למרות שוועדת הכספים כולה, כאשר היא אישרה דבר שנקרא הצעת אורון לגבי סל התרופות, הבינה שיוספו בשנה הבאת 450 מיליון שקלים לסל והם בסופו של דבר בתרגיל חשבונאי שיש רק 10 חודשים, בגלל שהוועדה התכנסה מאוחר יותר, נתנו רק 375 מיליון שקלים.

ראובן ריבלין: דרשנו וגם הצענו הצעות מאוד קונסטרוקטיביות וגם משרד הבריאות שיתף אתנו פעולה ומינה ועדה מיוחדת לעניין החלוקה.

ראובן ריבלין: הם חייבים להחזיר את הכסף ועד אשר הם לא יחזירו את הכסף, אנחנו מאשרים העברות תקציביות רק כאשר הן נוגעות לאנשים כמו עולים חדשים, רווחה, בריאות ומשטרה, כל אותם נושאים שהם חשובים לאזרחים ואנחנו לא רוצים להעניש אותם.

ראובן ריבלין: כאשר הממשלה רוצה להעביר מכאן לכאן, אנחנו לא מרשים לה לעשות זאת.

ראובן ריבלין: לא יכול להיות מצב בו האוצר לא ייענה להחלטה ברורה של ועדת הכספים שאומרת שגם אם אתם לא שיקרתם אותנו, אתם הטעיתם אותנו ביודעין.

סטס מיסז'ניקוב: נתתי לך את זכות הדיבור, אבל תן לי לנהל את הישיבה כי נשארו לי 15 דקות ואני לא רוצה לגלוש מעבר לזמן הזה.

ראובן ריבלין: אני אדרוש פירוט מהרפרנטים.

סטס מיסז'ניקוב: זכותי להעלות את הנושאים להצבעה מתי שאני אחליט.

ראובן ריבלין: אתה חושב שבלי תשובות אני יודע להצביע?

סטס מיסז'ניקוב: אתה יודע מצוין שאני זורם אתך וגם אני איש אופוזיציה, וגם אני דורש את ה-75 מיליון שקלים, אבל אני חושב שמה שאנחנו עושים כאן זאת לא הדרך.

ראובן ריבלין: אם זה כך, באותו רגע נכנעת.

סטס מיסז'ניקוב: לא, לא נכנעתי.

ראובן ריבלין: אני אומר לך שמשרד האוצר עומד להיכנע ולחזור בו.

סטס מיסז'ניקוב: אני הודעתי כאן שבנושא של חפציבה אני מוכן לשלם בראשי.

סטס מיסז'ניקוב: מה יותר מזה?

סטס מיסז'ניקוב: הודעה מספר 004-51 – דיור ממשלתי

יעקב ליצמן: מה בוער?

יעקב ליצמן: 21 ימים.

ראובן ריבלין: אין מי שיסביר ואני דורש הסבר.

סטס מיסז'ניקוב: ירד מסדר היום.

סטס מיסז'ניקוב: הודעה מספר 005-51 – דיור ממשלתי

ראובן ריבלין: אין מי שיסביר.

סטס מיסז'ניקוב: ירד מסדר היום.

סטס מיסז'ניקוב: הודעה 007-20 – משרד החינוך

ראובן ריבלין: אני חושב שצריך לקבל כאן משרת החינוך הרבה תשובות.

יעקב ליצמן: נמצא כאן נושא כבדי השמיעה.

סטס מיסז'ניקוב: אתם צריכים הסבר?

ראובן ריבלין: לא.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה הודעה מספר 007-20 – אושרה

מאיר בינג: עודפים של פיתוח של משרד האוצר ושל רשות המסים, עודפים מחויבים.

מאיר בינג: נמצאת כאן נציגת משרד האוצר שיכולה להסביר.

ראובן ריבלין: האם משרד האוצר שרוצה את כל ההעברות האלה העביר כבר את ה-75 מיליון שקלים לסל התרופות?

סטס מיסז'ניקוב: התשובה היא לא.

סטס מיסז'ניקוב: אנחנו מצביעים.

סטס מיסז'ניקוב: בעד – 6 נגד – 3 נמנע - 1 הודעה מספר 002-50 – אושרה

יעקב ליצמן: רביזיה.

סטס מיסז'ניקוב: מי בעד הרביזיה?

סטס מיסז'ניקוב: ה צ ב ע ה הרביזיה לא התקבלה הודעה מספר 003-09 – משרד החוץ

מאיר בינג: עודפים של משרד החוץ.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה הודעה מספר 003-09 – אושרה

יעקב ליצמן: רביזיה.

סטס מיסז'ניקוב: מי בעד אישור הרביזיה?

סטס מיסז'ניקוב: ה צ ב ע ה הרביזיה לא התקבלה הודעה מספר 001-53 – משרד המשפטים ובתי המשפט

מאיר בינג: עודפים של משרד המשפטים ובתי המשפט.

ראובן ריבלין: בעד.

סטס מיסז'ניקוב: אנחנו מצביעים.

סטס מיסז'ניקוב: נגד – 1 הודעה מספר 001-53 – אושרה הודעה מספר 009-34 – משרד תשתיות לאומיות

מאיר בינג: אני לא יודע להסביר את ההודעה הזאת.

אורית נוקד: זה מים.

אורית נוקד: צריך לאשר.

ראובן ריבלין: נכון, זה מים אבל אני רוצה לדעת.

סטס מיסז'ניקוב: אין מי שיסביר.

סטס מיסז'ניקוב: הפנייה ירדה.

סטס מיסז'ניקוב: הודעה מספר 013-06 – משרד הפנים

ראובן ריבלין: מה יותר חשוב, להעביר לסל הבריאות או לתת למשרד הפנים?

סטס מיסז'ניקוב: אני מעלה להצבעה.

סטס מיסז'ניקוב: זה תכנון.

ראובן ריבלין: אני רוצה לשאול אותם מה הם מתכננים.

ראובן ריבלין: אנחנו הרי יכולים להתנגד לכל דבר לא בבחינת התנגדות אלא רוצים לברר מה המהלך הזה.

סטס מיסז'ניקוב: אנחנו לפעמים מאשרים דברים גם כאשר לא נמצאים כאן אנשי הכספים.

סטס מיסז'ניקוב: חבר הכנסת ליצמן אמר משהו לגבי משרד החינוך שאני לא הבנתי, אבל מיד העליתי את זה להצבעה.

יעקב ליצמן: ממילא היית מעלה את זה להצבעה.

סטס מיסז'ניקוב: אני מבקש להעלות את זה להצבעה.

יצחק בן ישראל: אתה יודע על מה מדובר?

סטס מיסז'ניקוב: כן.

סטס מיסז'ניקוב: ה צ ב ע ה נגד – 3 הודעה מספר 013-06 – אושרה הודעה מספר 006-40 – משרד התחבורה

ראובן ריבלין: שיבואו להסביר לנו למה הרכבת הקלה לא מגיעה ולמה ביטלו את הרכבת.

חיים אורון: זה בטיחות בדרכים.

חיים אורון: זה הכל עודפים.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה נגד – 1 הודעה מספר 006-40 – אושרה הודעה מספר 005-09 – משרד החוץ

מאיר בינג: יש עודפים שנרשמים במערכת.

מאיר בינג: זה טכני.

מאיר בינג: זאת חלוקה טכנית של הפניות שמה שנרשם, מחויב.

מאיר בינג: במשרד החוץ יש פעילות בחוץ לארץ שלא נרשמת במערכת בארץ ולכן מחלקים את זה לשניים.

מאיר בינג: זה דבר טכני לחלוטין.

סטס מיסז'ניקוב: אנחנו מצביעים.

סטס מיסז'ניקוב: נגד - 3 הודעה מספר 005-09 – אושרה

יעקב ליצמן: רביזיה.

סטס מיסז'ניקוב: מי בעד הרביזיה?

סטס מיסז'ניקוב: ה צ ב ע ה הרביזיה לא התקבלה הודעה מספר 026-04 – משרד ראש-הממשלה

מאיר בינג: אלה עודפים מחויבים של משרד ראש-הממשלה.

מאיר בינג: גם כאן יהיו שתי פניות.

מאיר בינג: בתקציב יש תקציב נטו שזאת פנייה אחת של העודפים ויש פנייה אחת של הוצאה מותנית בהכנסה.

יצחק בן ישראל: על מה?

מאיר בינג: זה כסף של ירושלים והכותל – 1,600 מיליון, ארכיון המדינה – 46 אלף שקלים, ללשכה המרכזית לסטטיסטיקה – 734 אלף שקלים, ללשכת העיתונות.

יעקב ליצמן: למה לוועדת וינוגרד מגיע מיליון שקלים?

חיים אורון: אתה מסתכל על משהו אחר.

מאיר בינג: זה בפנייה הבאה.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה הודעה מספר 026-04 – אושרה הודעה מספר 027-04 – משרד ראש-הממשלה

יעקב ליצמן: תסביר לנו את עניין ועדת וינוגרד.

מאיר בינג: היו כל מיני יועצים.

חיים אורון: זה גמר חשבון.

מאיר בינג: זה כסף שהיה צריך לשלם להם.

ראובן ריבלין: 126 מיליון מעבירים למשרד ראש-הממשלה כאשר 75 מיליון לא מחזירים לסל התרופות, דבר שרימו אותנו.

יצחק בן ישראל: איפה אתה רואה 126 מיליון?

ראובן ריבלין: תסתכל.

ראובן ריבלין: תחום פעולה, 126 מיליון.

ראובן ריבלין: זה הדבר שאז באצבעותינו לא נתנו.

ראובן ריבלין: זה גם מרכז בגין.

ראובן ריבלין: אני אומר לכם לא לאשר את מרכז בגין, שאני הייתי האדם שיזמתי את הקמתו.

יעקב ליצמן: תראה איך פוגעים בנתניהו.

יעקב ליצמן: 1,000 שקלים בלבד.

ראובן ריבלין: זה דבר שכבר ועדת הכספים דחתה אותו כאשר היו כאן כל חברי העבודה כמו ברוורמן, שלי יחימוביץ, בן-ישראל.

ראובן ריבלין: כולנו הצבענו נגד.

ראובן ריבלין: אמנון כהן הצביע אתנו נגד.

ראובן ריבלין: זה הדבר היחידי שיכול להיות לנו מנוף כדי לקבל את הגזלה מסל הבריאות.

ראובן ריבלין: סל הבריאות הוא לא שלי.

סטס מיסז'ניקוב: בעוד איקס זמן – אני לא רוצה לנקוב בזמן - ישב פה ברוורמן ואתה תפנה אליו שהוא יצביע נגד.

ראובן ריבלין: אין על זה ויכוח.

ראובן ריבלין: זה דבר שכבר דחינו.

ראובן ריבלין: אני אומר לכם שהוועדה הזאת דחתה את הפנייה הזאת.

יעקב ליצמן: אתה פוגע במאבק שלנו לגבי סל התרופות.

סטס מיסז'ניקוב: מי זה אתה?

יעקב ליצמן: אתה, היושב-ראש.

שלמה מולה: אמרו לי שמתקיים כרגע דיון.

ראובן ריבלין: תאמין לי שמתקיים הדיון רק מאחר שוועדת הכספים הייתה אמיצה מספיק לדחות את זה.

ראובן ריבלין: מרכז בגין ומרכז רבין, אני מצביע לדחות ולא לתת להם את הכסף.

ראובן ריבלין: באותה הזדמנות שנתנו לכל אחד מאתנו כופתאה, מדובר פה על מיליארד.

חיים אורון: למה לבגין נותנים 700 ולרבין נותנים 400?

חיים אורון: זה כסף שכבר יצא.

ראובן ריבלין: כל חברי ש"ס שהיו כאן הצביעו.

ראובן ריבלין: כולנו הצבענו נגד.

שלמה מולה: אפשר להמשיך ללחוץ עליהם גם בשבוע הבא.

יצחק בן ישראל: מדובר במיליארד ורבע שקלים וכדאי שנקבל הסברים.

מאיר בינג: רוב הסכומים כאן הם פרוייקטים.

מאיר בינג: זה 126 מיליון שאני לא יודע את החלוקה המדויקת, אבל זה ירושלים, בעיקר זה הפרוייקט של ירושלים, שני פרוייקטים בירושלים – הר הזיתים ועידוד הצמיחה – 13 מיליון לרשות למלחמה בסמים, בפרוייקטים לעידוד עלייה, פרוייקט מסע, 150 מיליון.

מאיר בינג: 130 מיליון בתוכנית פיתוח ליישובי המגזר הערבי.

מאיר בינג: 45 מיליון למשרד לענייני גמלאים.

מאיר בינג: 25 מיליון ללשכה המרכזית לסטטיסטיקה, שחלק גדול מזה מיועד למפקד שצפוי להתקיים השנה.

מאיר בינג: מינהלת סל"ע, 258 מיליון.

מאיר בינג: שירותי דת, 113 מיליון.

מאיר בינג: המשרד לפיתוח הנגב והגליל, 237 מיליון.

אורית נוקד: אני מצביעה בעד.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה הדעה מספר 027-04 – אושרה

מאיר בינג: שוב עודפים של הפיתוח של משרד האוצר.

מאיר בינג: כל הכסף שיש כאן הוא רשות המסים, הפרוייקטים שם, מערכת סחר חוץ שחלקו ממומן בהוצאה מותנית בהכנסה.

מאיר בינג: אמרתי קודם שיש עודף מחויב של כסף נטו שהממשלה מקצה ויש עוד מה שנקרא הוצאה מותנית בהכנסה.

מאיר בינג: הפרויקט של מערכת סחר חוץ חדשה, יש אגרת רשומון שהיצואנים והיבואנים משלמים.

מאיר בינג: זה אושר בוועדת הכספים, העלאת האגרה, כדי לצאת למערכת סחר חוץ חדשה.

מאיר בינג: זה נדחה זמן רב ולכן זה עובר בעודפים כי מל"ם היה המציע היחיד ודרש סכום גבוה.

יצחק בן ישראל: אלה הוצאות של האוצר עצמו.

מאיר בינג: פיתוח של רשות המסים, מערכת סחר חוץ.

יצחק בן ישראל: משרד האוצר.

מאיר בינג: כן.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה 003-55 – אושר הודעה מספר 021-13.

יעקב ליצמן: מה זה הסכמים קואליציוניים?

מאיר בינג: הסכמים קואליציוניים זה מעט כסף שנשאר לפיתוח נגב גליל.

יעקב ליצמן: מי דאג להסכם קואליציוני?

יעקב ליצמן: של איזה מפלגה זה ההסכם הקואליציוני?

מאיר בינג: לא בדקתי.

מאיר בינג: אני מוכן לבדוק.

מאיר בינג: לדעתי נגב-גליל זה עוד מההסכם הראשון של מפלגת העבודה.

מיכאל נודלמן: הסכם פיתוח נגב-גליל, זה הסכם קואליציוני של מפלגת העבודה.

חיים אורון: עם כל הכבוד, אי אפשר בסעיף כזה להשאיר אותנו בלי תשובה.

חיים אורון: תבואו ותאמרו לנו כי זה חשוב שהציבור ידע.

מאיר בינג: אני מוכן להחזיר תשובה בעוד חצי שעה.

יעקב ליצמן: גם אני מוכן שתבוא בעוד חצי שעה.

אורית נוקד: מה זה משנה עם מי ההסכם?

יעקב ליצמן: זה משנה.

חיים אורון: מעבירים כסף.

סטס מיסז'ניקוב: אנחנו מצביעים.

סטס מיסז'ניקוב: בעד – 5 נגד – 3 נמנע – 1

חיים אורון: תן לי בעוד חצי שעה את התשובה.

מאיר בינג: בסדר.

סטס מיסז'ניקוב: הודעה 006-05 – משרד האוצר

מאיר בינג: עודפים מחויבים של משרד האוצר.

ראובן ריבלין: אסור לתת להם את זה.

חיים אורון: בדיוק.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה הודעה מספר 006-05 – אושרה 2 בעד ואף אחד לא התנגד.

ראובן ריבלין: לא, לא הספקנו להצביע.

סטס מיסז'ניקוב: אני מקיים שוב את ההצבעה.

סטס מיסז'ניקוב: ה צ ב ע ה

סטס מיסז'ניקוב: הודעה מספר 007-05 – משרד האוצר

מאיר בינג: שוב, עודפים של משרד האוצר.

ראובן ריבלין: חברים, כולכם צריכים לבוא לכאן כל ישיבה כי כך לא יעבור כאן שום דבר.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה הודעה מספר 007-05 – אושרה הודעה מספר 002-68 – יחידה לעניין עובדים

יעקב ליצמן: היחידה לענייני כלום.

מאיר בינג: זה לא התחום שלי.

חיים אורון: אני בעד.

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה נגד – 1 הודעה מספר 002-68 – אושרה הודעה מספר 001-56 –

יעקב ליצמן: במקרה הזה אני דווקא בעד

סטס מיסז'ניקוב: אנחנו מצביעים.

סטס מיסז'ניקוב: ה צ ב ע ה הודעה מספר 001-56 – אושרה פה אחד תודה רבה.

סטס מיסז'ניקוב: הישיבה נעולה.